laion/Wikipedia-Exotic huggingface dataset:
חליפת שעבוד

חליפת שעבוד, המכונה גם חליפת גימפ, היא בגד שנועד לכסות את הגוף לחלוטין (בדרך כלל כולל את הידיים והרגליים),  ולעיתים קרובות כולל נקודות עוגן עבור השעבוד. לעיתים קרובות יש כיסוי מובנה לפנים; במידה ואין, נוסף לחליפה ברדס השעבוד או "מסכת השימפנזים". החליפה עשויה להיות מחומרים שונים; עור, PVC, גומי, סטרץ ', ו darlexx הם הנפוצים ביותר. עור, נמתח, ולכן לא יכול להתאים כמו האחרים.  החליפה משמשת בסדנה כדי להפחית את האדם למעמד של צעצוע מיני, ולא שותף מיני.  חליפת השעבוד הטיפוסית היא שחורה ועשויה מחומר עמיד מאוד (לעיתים קרובות מחוזקת על ידי רצועות שבקושי נמתחות) וכוללת טבעות מתכת משולבות, חגורות, אבזמים, ושרוכים כדי להדק אותה בצירוף חבלים או שרשראות, כדי להרים ולתלות את הלובש מהתקרה. בעקבות השימוש במונח בסרטו של קוונטין טרנטינו "ספרות זולה", חליפות כאלה נקראות לפעמים חליפת גימפ. Midori (2005). Wild Side Sex: The Book of Kink Educational, Sensual, And Entertaining Essays. Daedalus Publishing. p. 31. ISBN 1-881943-22-4. Baker, Paul (2004). Fantabulosa: The Dictionary of Polari and Gay Slang. Continuum International Publishing Group. p. 135. ISBN 0-8264-7343-1.
פמיניזציה (BDSM)

פמיניזציה/ ניוש (באנגלית: Feminization), הידועה גם כסיסיפיקציה, היא פעילות פטישיסטית, בה גבר עובר תהליך בו הוא לומד להתנהג כאישה בעלת תפקידים ומראה מסורתיים. תהליך הניוש לרוב נעשה בליווי או בשליטה של אישה דומיננטית. הגבר אשר עובר את התהליך נקרא מנויש או סיסי. הניוש יכול לקחת חלק בשני תחומים: מראה-שינוי המראה החיצוני של המנויש באמצעות בגדי והנעלת נשים, שינוי שיער או פאה, לבישת חזייה (לרוב חזייה זכרית אשר מותאמת לגוף הזכרי) איפור ומניקור' התנהגות - למידת התנהגות הצפויה באופן מסורתי מאישה, כמו ישיבה והליכה בצורה נשית, נטילת תפקידים נשיים ועוד במהלך תהליך הניוש, ההתייחסות אל המנויש היא בלשון נקבה. לעיתים קרובות שמו של המנויש ישתנה לשם נשי לבחירתו. לרוב זו תהיה פרפרזה על שמו האמיתי - אלכס יהפוך לאלכסנדרה, דורון יהפוך לדורית, וכן הלאה. תת-קבוצה של פמיניזציה היא "אימון נשיות", שבו בן הזוג הדומיננטי לאט לאט לאורך זמן מאמן את הכנוע להיות נשי יותר, גורם לו להתנהל עם התנהגויות "אולטרה-נשיות" ולהשתתף בפעילויות נשיות, בשל כך מקובל שהמנויש יחל לגלח שיער, לשים איפור על בסיס קבוע, ללבוש תחתוני נשים וחזיות זכריות, במקרים קיצוניים יהיו עליו ליטול תרופות שיהפכו אותו לנשי יותר. במקרים רבים, ניוש הוא חלק מאקט בדסמי, כאשר השולטת מכתיבה עבור המנויש מתי לעשות תהליך זה. לרוב כעונש או כפרס: עונש - כאשר המנויש אינו רוצה לעבור את תהליך הניוש. לרוב מדובר באקט של השפלה עבור גברים שאינם מרגישים בנוח להתנהג או להראות בצורה נשית. לרוב העונש יתלווה עם אלמנטים נוספים, כגון כאב. פרס - כאשר המנויש רוצה לעבור את התהליך, אך צריך להרוויח זאת. במקרים רבים, מדובר בקרוס-דרסרים (המכונים גם "מתלבשות"), אשר מתביישים לעשות זאת ללא ליווי או שליטה. כמו כן, במידה והמנויש הוא אכן כנוע, הוא לרוב ישרת את השולטת באופן המצופה מנשים כנועות, תוך כדי נראות נשית. באינטראקציה כזו, נראה רבות לבוש של משרתת. ניוש יכול להיות בעצמו מעורר מינית כפטיש, או לחלופין כחלק ממשחק תפקידים מיני. במשחק התפקידים המיני, המנויש יקיים יחסי מין כפי המצופה מאישה, לרוב אישה כנועה. המנויש לרוב ייחדר באופן אנאלי באמצעות אביזרי מין שונים. ישנם מנוישים אשר הולכים עם חגורת-צניעות אשר מונעת מהם לקיים יחסי מין או אוננות, ומדגישה עבורם את תפקידם המיני כדמויי אישה. מדיה וקבצים בנושא פמיניזציה בוויקישיתוף ערך זה הוא קצרמר בנושא מיניות. אתם מוזמנים לתרום לוויקיפדיה ולהרחיב אותו.
ניר גונטז'

ניר גוֹנְטז' (נולד ב-1 בספטמבר 1974) הוא עיתונאי ישראלי, ידוע בשל כתיבתו בעיתון "הארץ". גונטז' נולד בבת ים. בשנת 1985 עברה משפחתו להתגורר בכפר סבא. לאחר סיום תיכון כצנלסון בכפר סבא, שירת בצה"ל כחובש גדודי. גונטז' היה כתב במקומון "זמן תל אביב" של "מעריב". ככתב העיתון חשף כי לאסמאעיל הנייה אחיות בעלות אזרחות ישראלית המתגוררות בנגב. לאחר מכן עבר לכתוב ב"ידיעות אחרונות" ומונה בהמשך לכתב הפלילים של העיתון, בו שימש בתפקיד עד לשנת 2011. ב-2008 חשף בעיתון את התיק המשפטי של המחבל סמיר קונטאר שנאסר עד אותה עת לפרסום, ופורסם רק לאחר עתירה לבית המשפט. גונטז' עבר לעיתון "הארץ" (לאחר שמורן שריר הציע לו לעבוד בעיתון), ומשנת 2015 הוא כותב את המדור "על הקו" בו הוא מראיין טלפונית אישים בנושאים שעלו לכותרות בתקופה האחרונה, ומציג את הריאיון כפי שבוצע ללא כל עריכה, ובדרך כלל ללא מעורבות דוברים ואנשי יחסי-ציבור. בעבר כתב טור דעות באתר "העין השביעית". בנובמבר 2016 עוכב גונטז' לחקירה על ידי המשטרה, לאחר שצלצל במשך יומיים 12 פעמים ממספר חסום לטלפון של חברת הכנסת יעל גרמן ללא מענה מצידה. בעקבות החקירה קראה מועצת העיתונות למשטרת ישראל לרענן את הנהלים הקשורים לחקירה של עיתונאים. גונטז' השתתף בפרק הראשון של הסדרה "העיתונאים" ששודרה ב-yes דוקו שם נחשפו דרכי עבודתו ככתב פלילים. בספטמבר 2018 חשף גונטז' בטוויטר במהלך קמפיין ברשתות חברתיות שהתפשט תחת האשטאג "לא התלוננתי" כי בהיותו כבן 15, בעת שהתנדב במשמר הגבול, ביצע בו מעשה מגונה מתנדב במשמר הגבול כבן 30 ומי שכיום משמש בתפקיד בכיר במשרד לביטחון פנים. בעקבות תלונתו שעוררה הדים, הורה השר לביטחון פנים על ביצוע בדיקה מקיפה בעניינו של בכיר המשרד עליו נטענו הדברים. החל מינואר 2019 הגיש את הפינה "גונטז' TV" בתוכנית "הצינור" בערוץ רשת 13. בנוסף עבד כפרילנסר בערוץ. גונטז' מתגורר בתל אביב ואב לשני בנים. בת זוגו הייתה ננו שבתאי, והיא אם של אחד מבניו. במהלך הטבח במסיבת הטבע ליד רעים נמלט בנו של גונטז', אמיר, והסתתר תחת אש המחבלים עם חבר בפרדס. גונטז' נסע למקום כדי לחלץ אותו והתחנן להתחייל ולהיכנס אך כל פניותיו לא נענו. לבסוף פנה לאלוף (מיל') יאיר גולן, שהגיע ברכבו הפרטי וחילץ את בנו ועוד מספר צעירים. ניר גונטז', ברשת החברתית אקס (טוויטר) מאמרי ניר גונטז', באתר "הארץ" ניר גונטז' באתר העין השביעית ניר גונטז׳, שוטרים שונאים עיתונאים יותר מאשר הומואים או שמאלנים, באתר אייס כתב העין השביעית, על דבילים ושמאל רדיקלי, באתר העין השביעית, 10 במרץ 2016 יקי שגיא, גם כמויות השחיטה של דבאח וגם שווארמות קטנות מפריעות לך? "זה מסתדר אצלי", באתר הארץ, 7 במרץ 2019 פרק 1 של הסדרה העיתונאים בהשתתפות ניר גונטז' באתר וואלה אמילי גרינצווייג‏, ניר גונטז' עוזב את תפקידו, באתר וואלה, 7 באפריל 2011 ניר גונטז', "אז תכתוב שאני אלימה. בסדר? תכתוב שאני תוקפנית. תוסיף את זה לפנתיאון", באתר הארץ, 17 ביוני 2024 עיתונאי "הארץ" נחקר כי התקשר כמה פעמים לח"כית, באתר ‏מאקו‏, 30 בנובמבר 2016 בעקבות חקירת כתב "הארץ" ניר גונטז': מועצת העיתונות קוראת למשטרת ישראל לרענן את נהליה בכל הקשור לחקירת עיתונאים, באתר מועצת העיתונות "קמפיין #לא_התלוננתי: הרשתות החברתיות פותחות תיבות פנדורה". אנשים ומחשבים - פורטל חדשות היי-טק, מיחשוב, טלקום, טכנולוגיות. 2018-10-02. נבדק ב-2018-10-03. ניר גונטז', לטעות אבות רבים, באתר הארץ, 19 ביולי 2018 ניר גונטז', הבן שלי אמר שיורים עליו. הייתי חייב לנסות להציל אותו, באתר הארץ, 11 באוקטובר 2023 מאז שחילץ את הבן של העיתונאי ניר גונטז' מאזור בארי-רעים, יאיר גולן נכנס ויוצא מהשטח כבר כמה שעות, ומחלץ עוד ועוד צעירים מתוכו
פקט

פָקְט (מערבית: فاختة "פַאחִ'תַה" - תור צווארון), נקרא גם α ביונה, הוא הכוכב הבהיר ביותר בקבוצת הכוכבים יונה עם בהירות נראית מדרגה 2.65. הוא נמצא במרחק של כ-260 שנות אור ממערכת השמש. פקט הוא כוכב הסדרה הראשית כחול מסוג ספקטרלי B9 Ve (בעבר סווג גם כתת-ענק כחול מסוג ספקטרלי B7 IV), מסתו מוערכת בכ-5 מסות שמש ורדיוסו כ-6 רדיוסי שמש. טמפרטורת פניו היא כ-13,000 קלווין והוא קורן בעוצמה גדולה פי 470 מהשמש באור נראה, אך בשל הטמפרטורה הגבוהה חלק ניכר מקרינתו היא בתחום העל-סגול כך שעוצמת ההארה הכוללת שלו היא יותר מכפולה. לכוכב מהירות סיבוב עצמי גבוהה שמוערכת בכ-350 קילומטרים בשנייה והוא מעיף מפניו חומר שיוצר מעטפת המקיפה אותו ומגיעה לקוטר זוויתי של 5–7 אלפיות של שניית קשת השקולות לרדיוס של 40–60 רדיוסי שמש, כלומר בערך פי 10 מרדיוס הכוכב עצמו. הקרינה העל-סגולה מייננת את הגז שבמעטפת ויוצרת ספקטרום פליטה אופייני של מימן מיונן ובשל כך נוסף הסימון e לסיווג הספקטרלי שלו. בעבר דווח שבהירותו של הכוכב משתנה והוא סווג כחשוד כמשתנה γ בקסיופאה, אך מדידות עדכניות לא זיהו השתנות של יותר ממאית דרגת בהירות. פקט באתר של ג'ים קלר פקט, בבסיס הנתונים SIMBAD לגרמי שמיים אסטרונומיים SIMBAD: Phact A. Meilland, Ph. Stee, O. Chesneau, & C. Jones: VLTI/MIDI observations of 7 classical Be stars, Astronomy & Astrophysics, Vol. 505, Iss. 2, p. 690-1 (2009) R. S. Levenhagen & N. V. Leister: Spectroscopic analysis of southern B and Be stars, Monthly Notices of the Royal Astronomical Society, Vol. 371, Iss. 1, p. 6 (2006) A. Meilland, F. Millour, S. Kanaan, Ph. Stee, R. Petrov, K. H. Hofmann, A. Natta & K. Perraut: First spectro-interferometric survey of Be stars. I. Observations and constraints on the disk geometry and kinematics, Astronomy & Astrophysics, Vol. 538, id. A110, p. 11 (2012) General Catalogue of Variable Stars: α Columbae S. J. Adelman: Research Note Hipparcos photometry: The least variable stars, Astronomy & Astrophysics, vol. 367, p. 297 (2001)
סגי נהור (פירושונים)

האם התכוונתם ל... כינוי לעיוור ("רב אור") לשון סגי נהור – צורת שימוש בשפה שמתכוונת להפך ממה שנאמר רבי יצחק סגי נהור – ממקובלי פרובאנס
אליפות רוסיה בהוקי שדה

אליפות רוסיה בהוקי שדה (רוסית: Чемпионат России по хоккею на траве среди мужчин) היא תחרות שנתית ברוסיה בתחום ההוקי שדה. דינמו קאזאן SPb UOR 2 טנה אזוב דינמו אלקטרוסטאל דינמו-סטרויטל יקטרינבורג TsOP מוסקומספורט האתר של פדרציית ההוקי שדה של רוסיה תחרויות הוקי שדה עונת 2020 בוטלה בעקבות מגפת הקורונה. עד 1998 נקראה בשם סק"א יקטרינבורג עד 2005 נודעה הקבוצה בפשטות כדינמו יקטרינבורג עד 2007 — דינמו מחוז מוסקבה
קרב לה אבין

קרב לה אבין נערך ב-20 במאי 1635 בין כוחות צרפתיים לכוחות ספרדיים במסגרת מלחמת שלושים השנים, והיה זה הקרב המשמעותי הראשון שהשתתף בו הצבא הצרפתי במהלך המלחמה. לאחר ניצחונה של ממלכת ספרד בקרב נורדלינגן, הייתה ידם של הקתולים על העליונה במלחמת שלושים השנים, והספרדים תכננו להשתלט על הנסיכויות הגרמניות הפרוטסטנטיות. אולם הצרפתים חששו מההגמוניה הספרדית, ובעקבות כך נכנסה ממלכת צרפת ללחימה ופתחה במלחמה עם ספרד. טומאסו פרנצ'סקו, נסיך קריניאנו מונה למפקד הצבא הספרדי בארצות השפלה הספרדיות, והוטל עליו לבלום את כוחות הצבא הצרפתי שפלשו ללוקסמבורג, במטרה לחבור עם כוחות הצבא ההולנדי. ב-20 במאי 1635 הוקף הצבא הספרדי שהיה נחות לעומת הצרפתים, והובס בלה אבין, דרומית לאואי בתחומי בישופות לייז', על ידי הכוחות הצרפתיים בפיקודם של אורבן דה מלה-ברזה וגספר השלישי דה קוליני. כ-5,000 חיילים ספרדים נהרגו או נפצעו, 1,500 נשבו, והשאר התפזרו לכל רוח, לעומת זאת הצבא הצרפתי ספג 260 נפגעים בלבד. לאחר הקרב חברו הכוחות הצרפתיים לצבא ההולנדי, אולם חילוקי דעות ביניהם העניקו לספרדים את הזמן להתארגן מחדש, והם הטרידו את הצרפתים במתקפות פרשים מהירות. בנוסף, הצבא הצרפתי סבל גם מחוסר אספקה וכסף, דבר שהביא לעריקות נרחבות. בעקבות כך המצור על לובן שהוטל על ידי הצבא הפרנקו-ההולנדי בסוף יוני אותה שנה, נחל כישלון מוחלט. כתבה על הקרב מהיסטוריון צרפתי (בצרפתית)
מיכאל ריז'יק

מיכאל ריז'יק (נולד בט' בטבת תש"ך, 9 בינואר 1960, במוסקבה) הוא פרופסור מן המניין באוניברסיטת בר־אילן, ועובד במדור לספרות העת החדשה במפעל המילון ההיסטורי. מיכאל ריז'יק למד לתארים ראשון ושני בפקולטה לביולוגיה באוניברסיטת מוסקבה בשנים 1976–1981. לאחר מכן עבד כחוקר בתחום הגנטיקה המולקולרית: במכון לפיזיולוגיה של הצמחים שליד האקדמיה למדעים של ברית המועצות (1981–1983), ובמכון לגנטיקה כללית שליד האקדמיה למדעים של ברית המועצות (1983–1989). בשנים 1989–1990 למד בישיבת הרב שטיינזלץ במוסקבה. בשנת 1990 עלה לארץ, וקבע את מגוריו ביישוב אלון שבות, שבו הוא מתגורר עד היום. לאחר עלייתו ארצה, בשנים 1990–1997 למד בישיבת הר עציון. במקביל החל ללמוד בחוג ללשון העברית באוניברסיטה העברית בירושלים. בשנת 1995 סיים את התואר השני שלו בנושא "מערכת המשקלים של השמות הלא־דגושים בעיצור השני של השורש בלשון המשנה לפי כ"י פריז 329-328", בהנחיית פרופ' משה בר־אשר. בשנים 1995–2001 לימד בחוג ללשון העברית באוניברסיטה העברית. בשנים אלה כתב את עבודת הדוקטור שלו בנושא "מסורות לשון חכמים באיטליה בכתבי יד של מחזורים מן המאות הארבע־עשרה עד החמש־עשרה ובתיעוד אחר", בהנחיית פרופ' משה בר־אשר. העבודה אושרה בשנת 2002. משנת 2001 עובד באקדמיה ללשון העברית במדור לספרות העת החדשה במפעל המילון ההיסטורי, בתחום הספרות העברית שנכתבה באיטליה. בשנים 2004–2009 לימד באוניברסיטה העברית בירושלים, והחל משנת 2010 הוא מלמד באוניברסיטת בר־אילן. בשנת 2018 (תשע"ט) מונה לראש המחלקה ללשון עברית באוניברסיטת בר-אילן. ריז'יק מתגורר באלון שבות, נשוי ואב לארבעה ילדים. מלגות מהמכון למדעי היהדות (1990–1995) פרס קוטשר (1994) פרס על שם נחמיה אלוני (2000) מלגת וויג'וואני (2002) בית יעקב בבית עם לועז: תולדות העברית באיטליה (אסופות ומבואות בלשון לא), ירושלים: האקדמיה ללשון העברית תשפ"ב (עורך הלשון דוד הרבנד) מסורות לשון חכמים באיטליה על פי מחזורים מימי הביניים, ירושלים: מוסד ביאליק ומרכז בן־יהודה, 2008 "עֵד שהוזנח (המהדורה הראשונה של "אוצר לשון המשנה" לרח"י קוסובסקי)", לשוננו סא (תשנ"ה), עמ' 73–86 "הערות למערכת המשקלים של לשון המשנה על פי כתב יד פאריס 328–329", מסורות ט–יא (ספר היובל לגדעון גולדנברג), תשנ"ז, עמ' 165–190 "מחזור בני רומא ומסורת הלשון העברית", ספר ישרון במלאת שבעים וחמש שנים להסתדרות ישרון, בעריכת מיכאל ששר, ירושלים תשנ"ט, עמ' 117–133 "מסורת לשון חכמים באיטליה בימי הביניים ומילים עבריות בלשון הדיבור", לשוננו סה (תשס"ג), עמ' 7–20 "מאנים שהם מינים או מינים שהם מאנים", מחקרים בלשון ט, ירושלים תשס"ד, עמ' 217–250 "המילים העבריות בפירוש לפרקי אבות לאנשל לוי", לשוננו סו (תשס"ה), עמ' 315–354 "המרכיב העברי בדרשות האיטלקיות של הרב מרדכי דאטו", איטליה טז (תשס"ה), עמ' ז–מח "לשאלת רהיטות הדיבור בלשון המשנה", שערי לשון (ספר בר־אשר), ירושלים תשס"ח, כרך ג', עמ' 323–337 מיכאל ריז'יק באתר האקדמיה ללשון העברית
קרב פראג (1648)

קרב פראג (1648) היה הקרב האחרון במלחמת שלושים השנים, והסתיים ללא הכרעה ברורה. ב-25 ביולי 1648 הגיעו הכוחות השוודים בפיקודו של הנס כריסטוף פון קניגסמארק לפראג, עליה הגן גנרל-פלדמרשל רודולף פון קולורדו, שלחם במצור על מנטובה ובקרב ליצן תחת פיקודו של אלברכט פון ולנשטיין. עד מהרה כבשו השוודים את מצודת פראג, אך כשניסו לחצות את נהר הולטאבה ולהשתלט על העיר העתיקה, הדפו אותם כוחותיו של פון קולורדו מגשר קארל. בהמשך הגיע טור תגבורת שוודי בפיקודו של קרל גוסטב, נסיך שוודיה, והצטרפו להתקפות על העיר, אולם כל המתקפות נהדפו בכישרון על ידי פון קולורדו. ב-1 בנובמבר הגיעה לקרל גוסטב הודעה על חתימת הסכם השלום, ובעקבות כך עזבו הכוחות השוודים את העיר, תוך שהם נוטלים עמם חלק ניכר מאוצרות הטירה. מדיה וקבצים בנושא קרב פראג בוויקישיתוף
אימידקלופריד

אִימִידַקְלוֹפְּרִיד (אנגלית: Imidacloprid) הוא קוטל חרקים סיסטמי אשר פועל כרעלן עצבי ושייך לקבוצת כימיקלים בשם ניאוניקוטינואידים אשר פועלים על מערכת העצבים של חרקים, עם רעילות נמוכה מאוד ליונקים. החומר הכימי מפריע לשידור גירויים במערכת העצבים של החרקים. על ידי חסימת קולטנים ניקוטיניים, אימידקלופריד מונע מהמוליך העצבי אצטילכולין להעביר דחפים בין העצבים, וכתוצאה מכך גורם לשיתוק החרק שסופו מוות. לחומר השפעה הן במגע והן דרך מערכת העיכול. אימידקלופריד נקשר חזק יותר לקולטנים של חרקים מאשר של יונקים ולכן רעיל הרבה יותר לחרקים. נמכר בין השאר תחת השם המסחרי "קונפידור". מדיה וקבצים בנושא אימידקלופריד בוויקישיתוף
זיקית מלגשית ענקית

זיקית מלגשית ענקית או זיקית ענק (שם מדעי: Furcifer oustaleti) היא מין של זיקית גדולה החיה במדגסקר, אך נמצאת גם בקניה כמין פולש. זוהי הגדולה שבזיקיות, ואורכה עד 68 ס"מ. היא בעלת גוף ירוק משובץ מעט בלבן וקצוות ראשה וגבה חומים. הראש גדול ובעל אף בולבוסי קצר ונוקשה. הזיקית חיה בין ענפי העצים ביערות מדגסקר, ונפוצה בכל רחבי האי ומצויה גם בערים ובכפרים. כמו רוב הזיקיות, טרפה מורכב בעיקר מחרקים מעופפים כמו חגבים, גמלי שלמה, פרפרים ועשים, שחלקם נחשבים כמזיקים לאדם. בשל הדברתה את המזיקים, זיקית זו נחשבת במדגסקר לחיה חיובית. זיקית זו גדולה מאוד וטריטוריאלית, ולכן היא טורפת גם זיקיות מסיגות גבול. הטרף מתבצע באמצעות לשון גדולה ושרירית. זכר לוכד חרק - שלב 1 זכר לוכד חרק - שלב 2 זכר לוכד חרק - שלב 3 זכר לוכד חרק - שלב 4 הפארק הלאומי מרוג'ג'י מדיה וקבצים בנושא זיקית מלגשית ענקית בוויקישיתוף זיקית מלגשית ענקית, באתר ITIS (באנגלית) זיקית מלגשית ענקית, באתר NCBI (באנגלית) זיקית מלגשית ענקית, באתר Animal Diversity Web (באנגלית) זיקית מלגשית ענקית, בבסיס הנתונים ARKive (באנגלית) זיקית מלגשית ענקית, באתר האנציקלופדיה של החיים (באנגלית) זיקית מלגשית ענקית, באתר GBIF (באנגלית) זיקית מלגשית ענקית באתר הרשימה האדומה של IUCN
דרקון מצליף

דרקון מצליף (שם מדעי: Amphibolurus) הוא סוג לטאות ממשפחת החרדוניים החיים באוסטרליה. אורכם של לטאות אלה 8.4-13 ס"מ והם בעלי גוף אפור בעל קשקשים קוצניים מעל הגב והראש ובעלי זנב ארוך אותו הם מניעים במהירות. חלק מהמינים מפוספסים בצבע בהיר בצידיים. הראשים משולשים והחוטם ארוך. לטאות אלה חיות ביערות הלחים וגם באזורי צמחייה ליד נהרות באזור הטרופי של אוסטרליה. לטאות אלה חיות בין ענפי העצים ונמלטות למעלה בעת סכנה והן מוסוות הן בין ענפי העצים והן על הקרקע. הן טורפות חרקים קטנים ופרוקי רגליים דומים. אלו לטאות טריטוריאליות המסמנות בעזרת ידיהם וזנבם ליריבים להתרחק. במקרה שלא יסתלק היריב השליט יתקוף אותו וינשוך אותו בפראות. Amphibolurus burnsi Amphibolurus gilberti Amphibolurus longirostris Amphibolurus muricatus Amphibolurus nobbi Amphibolurus norrisi Amphibolurus temporalis מדיה וקבצים בנושא דרקון מצליף בוויקישיתוף דרקון מצליף, באתר ITIS (באנגלית) דרקון מצליף, באתר NCBI (באנגלית) דרקון מצליף, באתר Animal Diversity Web (באנגלית) דרקון מצליף, באתר האנציקלופדיה של החיים (באנגלית) דרקון מצליף, באתר GBIF (באנגלית)
עונת 2002/2003 בסרייה א'

עונת 2002/2003 בסרייה א' הייתה העונה ה-101 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-15 בספטמבר 2002 והסתיימו ב-24 במאי 2003. בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. קומו, מודנה, רג'אנה ואמפולי היו הקבוצות שעלו מהליגה השנייה. יובנטוס זכתה באליפות הליגה בפעם ה-27 בתולדות המועדון. בסיום העונה, ב-3 באוגוסט 2003 נערך משחק של הסופר קאפ האיטלקי בו יובנטוס ניצחה את מילאן 5:3 בבעיטות עונשין (1:1 לאחר הארכה) וזכתה בגביע. בסיום העונה לסרייה ב' ירדו אטאלנטה, פיאצ'נצה, קומו וטורינו. במקום הקבוצות שירדו לסרייה א' העפילו רובור סיינה, סמפדוריה, לצ'ה ואנקונה. כריסטיאן ויירי שחקנה של אינטר כבש 24 שערים וזכה בתואר מלך השערים. התאחדות הכדורגל האיטלקית העניקה פרסים לשחקנים מצטיינים: כדורגלן השנה - פאבל נדבד (צ'כיה צ'כיה), יובנטוס ופרנצ'סקו טוטי, רומא כדורגלן זר של השנה - פאבל נדבד (צ'כיה צ'כיה), יובנטוס כדורגלן איטלקי של השנה - פרנצ'סקו טוטי, רומא שוער השנה - ג'אנלואיג'י בופון, יובנטוס, עונה שלישית ברציפות בלם השנה - אלסנדרו נסטה, לאציו, בפעם הרביעית ברציפות מדיה וקבצים בנושא עונת 2002/2003 בסרייה א' בוויקישיתוף נתונים מאתר rsssf נתונים מפורטים מאתר bdfutbol
עונת 2003/2004 בסרייה א'

עונת 2003/2004 בסרייה א' הייתה העונה ה-102 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-31 באוגוסט 2003 והסתיימו ב-16 במאי 2004. בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. רובור סיינה, סמפדוריה, לצ'ה ואנקונה היו הקבוצות שעלו מהליגה השנייה. מילאן זכתה באליפות הליגה בפעם ה-17 בתולדות המועדון. בסיום העונה, ב-21 באוגוסט 2004 נערך משחק של הסופר קאפ האיטלקי בו מילאן ניצחה את לאציו 0:3 וזכתה בגביע. בסיום העונה לסרייה ב' ירדו פרוג'ה, מודנה, אמפולי ואנקונה. במקום הקבוצות שירדו ובעקבות החלטה להגדיל את הליגה ל-20 קבוצות לסרייה א' העפילו פלרמו, קליארי, ליבורנו, מסינה, אטאלנטה ופיורנטינה. אנדריי שבצ'נקו, (אוקראינה אוקראינה) שחקנה של מילאן כבש 24 שערים וזכה בתואר מלך השערים. זאת בפעם השנייה בקריירה. התאחדות הכדורגל האיטלקית העניקה פרסים לשחקנים מצטיינים: כדורגלן השנה - קאקה (ברזיל ברזיל), מילאן כדורגלן זר של השנה - קאקה (ברזיל ברזיל), מילאן כדורגלן איטלקי של השנה - פרנצ'סקו טוטי, רומא זאת בפעם השנייה ברציפות ובפעם הרביעית בסך הכל. שוער השנה - דידה, (ברזיל ברזיל), מילאן בלם השנה - פאולו מלדיני, מילאן מדיה וקבצים בנושא עונת 2003/2004 בסרייה א' בוויקישיתוף נתונים מאתר rsssf נתונים מפורטים מאתר bdfutbol
קוברה יורקת מוזמביקית

קוברה יורקת מוזמביקית (שם מדעי: Naja mossambica) היא מין קוברה יורקת ממשפחת הפתניים. קוברה זו מצויה באפריקה שמדרום לסהרה מדרום-מזרח טנזניה ודרום אנגולה עד לצפון נמיביה. היא נפוצה בסוואנות ובערבות פתוחות ביבשת. זוהי קוברה שאורכה 90–105 ס"מ ויכולה להגיע לאורך 154 ס"מ. היא בעלת קשקשים צהובים עד חומים ובעלת גרון כתום מפוספס. קוברה זו מכילה שיני ארס היכולים לירות ארס לעיני תוקפיה. היא טורפת דו-חיים, נחשים אחרים, עופות, ביצים ויונקים קטנים. הקטנים יאכלו גם חרקים. הקוברה ארסית מאוד, אך פחות ממיני קוברה אחרים. מדיה וקבצים בנושא קוברה יורקת מוזמביקית בוויקישיתוף קוברה יורקת מוזמביקית, באתר ITIS (באנגלית) קוברה יורקת מוזמביקית, באתר NCBI (באנגלית) קוברה יורקת מוזמביקית, באתר Animal Diversity Web (באנגלית) קוברה יורקת מוזמביקית, בבסיס הנתונים ARKive (באנגלית) קוברה יורקת מוזמביקית, באתר האנציקלופדיה של החיים (באנגלית) קוברה יורקת מוזמביקית, באתר GBIF (באנגלית) קוברה יורקת מוזמביקית באתר הרשימה האדומה של IUCN
זעמן מלכותי מצוי

זעמן מלכותי מצוי או זעמן אלמוגי מצוי (שם מדעי: Lampropeltis getula) הוא מין של נחש ממשפחת הזעמניים המצוי באמריקה הצפונית בארצות הברית ובמקסיקו. אורכו של נחש זה יכול להגיע ל-208 ס"מ ומשקלו נע בין 285 ל-2,268 גרם. הוא בעל גוף כבד בצבע שחור עם פסים לבנים ובטן לבנה. הראש גדול ובעל לסת גדולה עם לשון מפוצלת. נחש זה מצוי במגוון בתי גידול הכוללים בעיקר שדות ועשבים גבוהים אך גם שפלות, הרים, חופים, יערות, מדבריות, מערות ועוד. הוא מסתווה ומנסה לתפוס טרף ממארב. הנחש ניזון בעיקר מנחשים אחרים שיכולים להיות ארסיים אך הוא חסין לארסם וטורף אותם עם שיניו הגדולות. הוא ניזון גם מדוחיים, לטאות, עופות, ביצים ויונקים שונים אותם הוא מוחץ בעזרת הגוף הגדול. הוא מגודל במקרים רבים כחיית מחמד. Lampropeltis getula floridana - מצוי בפלורידה Lampropeltis getula getula Lampropeltis getula holbrooki Lampropeltis getula nigra Lampropeltis getula nigrita - מצוי במקסיקו Lampropeltis getula splendida Lampropeltis getula meansi בעבר נכלל גם זעמן מלכותי קליפורני במין זה, אך הוא הופרד למין עצמאי. מדיה וקבצים בנושא זעמן מלכותי מצוי בוויקישיתוף זעמן מלכותי מצוי, באתר ITIS (באנגלית) זעמן מלכותי מצוי, באתר NCBI (באנגלית) זעמן מלכותי מצוי, באתר Animal Diversity Web (באנגלית) זעמן מלכותי מצוי, באתר האנציקלופדיה של החיים (באנגלית) זעמן מלכותי מצוי, באתר GBIF (באנגלית) זעמן מלכותי מצוי באתר הרשימה האדומה של IUCN
עכסן מעוצה

עכסן מעוצה (שם מדעי: Crotalus horridus) הוא מין של נחש ארסי מהסוג עכסן המצוי בדרום מזרח אמריקה הצפונית. נחש זה גדול יחסית לסוגו ויכול להגיע לאורך 100-105 ס"מ ולמשקל של 2.5 ק"ג. הוא בעל גוף צהוב עם שורות של רצועות חומות ולצידם פסים לבנים והראש גדול ומעוגל בעל עיניים קדמיות וגומות חום. הזנב שחור ובעל עכס הבנוי כתלמים ובכל השלת נשל של הנחש נוצרת עוד שכבה לעכס, כך אפשר לדעת את גיל העכסן. הוא מצוי ביערות ושיחים במזרח ארצות הברית מדרום מינסוטה ודרום ניו המפשייר למזרח טקסס וצפון פלורידה. נחש זה יודע לשחות ולטפס אך יעדיף לנוע על הקרקע. הוא פעיל במיוחד בלילות. בחורפים בתחומי מחייתו הצפוניים הנחש ישן שנת חורף. זהו נחש גדול הניזון בעיקר ממיני מכרסמים בהם חולדה, עכבר, טמיאס ונברן וגם דו-חיים, עופות ואף נחשים אחרים כמו נחש בירית ואף עכסנים אחרים. ארסו הקטלני הורג במהירות ויכול לסכן גם בני אדם אך הוא בעל אופי רגוע ויעדיף לאיים בעכסו להגנה. מדיה וקבצים בנושא עכסן מעוצה בוויקישיתוף עכסן מעוצה, באתר ITIS (באנגלית) עכסן מעוצה, באתר NCBI (באנגלית) עכסן מעוצה, באתר Animal Diversity Web (באנגלית) עכסן מעוצה, באתר האנציקלופדיה של החיים (באנגלית) עכסן מעוצה, באתר GBIF (באנגלית) עכסן מעוצה באתר הרשימה האדומה של IUCN